บาทเปิด 31.00 บาทต่อดอลลาร์ อ่อนค่า
เงินบาทเปิดตลาด 31.00 บาทต่อดอลลาร์ อ่อนค่า มองกรอบเคลื่อนไหว 30.90-31.00 บาทต่อดอลลาร์ ตลาดรอลุ้นกนง.บ่ายนี้
5 ก.พ. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.00 บาท/ดอลลาร์ อ่อนค่าจากปิด ตลาดเย็นวานนี้ที่ระดับ 30.92/93 บาท/ดอลลาร์
สำหรับทิศทางบาทวันนี้มีแนวโน้มผันผวน โดยตลาดรอดูผลประชุมคณะกรรมการนโยบายการเงิน (กนง.) หากมีมติให้ปรับลดอัตราดอกเบี้ยลงจะส่งผลให้เงินบาทอ่อนค่าได้ แต่หาก กนง.มีมติให้คงอัตราดอกเบี้ย ตลาดคาดการณ์ว่าอาจส่งสัญญาณที่จะปรับลดอัตราดอกเบี้ยในการประชุมครั้งต่อไปในเดือน มี.ค.63
ส่วนความวิตกต่อสถานการณ์การแพร่ระบาดของเชื้อไวรัสโคโรนาสายพันธุ์ใหม่ 2019 นั้นเริ่มคลี่คลายว่าจะสามารถควบคุมให้อยู่ในวงจำกัดได้ภายใน 2 สัปดาห์หลังจากนี้
นักบริหารเงิน คาดว่า วันนี้เงินบาทจะเคลื่อนไหวในกรอบ 30.90 - 31.00 บาท/ดอลลาร์